[{"text_idx": "#000000", "text": "EuskarAbentura 2022 espedizioa Gipuzkoako kostaldean dabil egunotan eta, gaurkoan, Ekainberrin izango dira bisitan. Bertan, erreplika ikusteaz gain, arkeologia esperimentaleko tailerretan ere parte hartuko dute gazteek goizean."}, {"text_idx": "#000001", "text": "Euskal Herriko zazpi lurraldeetako 16-17 urte bitarteko 128 gazte euskal geografia, kultura eta historia lagunartean ezagutzera daramatzan oinezko espedizioa da EuskarAbentura. 2018ko eta 2019ko udan izan ziren aurreneko bi edizioak, EuskarAbentura izeneko eta irabazi asmorik gabeko elkarte euskaltzaleak bultzatuta. 2020an, aldiz, pandemiak galarazi zuen, eta iazkoa ere osasun larrialdiak baldintzatu zuen neurri handi batean."}, {"text_idx": "#000002", "text": "Baina aurten EuskarAbenturak jatorrizko izaera berreskuratu du, eta ibiltaria izaten ari da berriro ere. Hilabetez, uztailaren 1etik 31ra bitarte, Mauletik Getxora arteko bidea osatzen ari dira 31 etapatan; 700 kilometro baino gehiago orotara, horietako 500 oinez."}, {"text_idx": "#000005", "text": "Irene Sarrionandia kirolaria: \u201cBakoitzak badaki zer duen atsegin, zerk betetzen duen; ez genieke beldurrik izan beharko jarduera berriei\u201d"}]